49. schôdza NR SR - 6.deň - B. popoludní
Dátum: 2026-04-22
Poslanec: Hlina, Alojz (SaS)
Druh vystúpenia: Vystúpenie v rozprave

Problém a potom mu ich vyriešiš, ale musí ti to predať za tretinovú, štvrtinovú cenu. Toto bude ďalšia vlna privatizácie, ktorá príde na Slovensko pod vedením týchto ľudí. Takže to nebolo zbytočne povedané. Čiže, čo je vaše, bude naše a čo je naše, do toho vám nič. Ešte toto im chýba do toho komplexného obrazu, že už nám na to nepozerajte. Čo tam chýbalo, upraviť ten zákon o katastri, lebo všelikto tam na to pozeral a spôsobilo to nepríjemnosti. No tak, pán minister sem s tým prišiel ako vecne príslušný a ešte sa ani nerozpakoval pri odôvodňovaní toho zákona. Ja, keď počujem týrané ženy, už viem, že je zle. Viete, lebo to sú presne tí ľudia, že si zoberú do úst týrané ženy a tí majú pocit, že si vytvárajú nie, že štít, pancier, pancier, ktorý neprestrelí delostrelecká guľa, že je jasné, kto by bol proti týraným ženám. Ja už som počul jeden prípad, ktorý pomáhal týraným ženám v Nitre na samosprávnom kraji. S kolegyňou, pani Holečkovou, sme sa tomu venovali. Tam boli veľkí altruisti, ľudia, ktorí proste nespali dni a noci, lebo chceli pomôcť týraným ženám, tak proste vykupčili, chceli vykupčiť nejaký penzión. Normálne vám je z toho fyzicky zle. Normálne fyzicky zle z toho, čo tí ľudia, ktorí sú schopní. A pri argumentácii sa zaštítia týranými ženami. Takže aj tuná pán minister má veľkú starosť o ženy a teda ako im pomôcť. Takže áno, treba zbystriť. Je tam problém. Naozaj, je tam problém, kolegyňa Mesterová to identifikovala. Ja som sa tiež chcel pri tej dvojke zastaviť, hej, ten výklad toho, čo bude výklad toho, aká bude aplikačná prax. Alebo sa to múdro povie, hej? Ja som nedoštudovaný poľnohospodár, tak mi prepáčte možno nejakú, ako sa povie, semantickú chybu alebo názvoslovie, terminológiu, že nepoviem presne, ale že ako vlastne sa to bude vykladať, lebo vykladať sa to, zdá sa, dá. Či ja môžem rozbiť? Asi sa to aj vykladať rôzne bude. Existuje taká čínska stará mocenská zásada, som dokonca aj po čínsky vedel, to je, že zabi sliepku, aby si vystrašil opicu. To sú proste také, lebo trest má primárny účinok, potom sú sekundárne efekty trestu na spoločnosť. Liečebný účinok trestu. Preto sakramentsky záleží smerákom na tom, aby som ja dostal pokutu vo výške ročného platu, že vraj som teda informoval, robil si reklamu a povedal prosím vás dobre. Nejde o môj primárny, moje potrestanie. Ide o ten efekt, sekundárny efekt. Hlina dostal, dávaj pozor, čo tam povieš. Majú väčšinu, dávaj pozor, čo tam povieš. Radšej nepovedz. Presne o tom ide. Presne preto im na tom tak záleží. To preložíme na tú paragraf dvojku. Niekto bude zisťovať, či už ako súkromná osoba alebo nejaká neziskovka. Capho, 10 000 pri neziskovke, 50, nie? To už je slušný peniaz, nie? A bude to signál pre spoločnosť. Ty len radšej nič nepozeraj, lebo netreba, netreba pozerať. Bude to mať ten preventívny účinok na spoločnosť. Zdá sa, že toto tu niekde sme. Ja by som možno, možno aj uznal, že v niečom treba nejaký údaj chrániť, lebo tu pán minister hovoril o podvodoch. Ja viem, kde sa robili podvody na katastri. Aj vám poviem osoby a obsadenie. A premostenie na súčasnosť, boli ľudia na katastri, ktorí cez nízke rodné číslo a trvalý pobyt v zahraničí vytipovávali nehnuteľnosti v Bratislave. A potom robili podvodné kúpno-predajné zmluvy. Dokumentované sú príbehy francúzskych partizánov, to je pod Slavínom. Pani ležala na smrteľnom lôžku v New Yorku v nemocnici. A medzitým podpísala aj kúpno-predajnú zmluvu, by ste neverili, však? Ale to sa stalo na Slovensku. Potom bol druhý prípad pani z Austrálie. Neviem, koľko mala v tom čase rokov, 70 – 80. Tiež podpísala kúpno-predajnú zmluvu na Žižkovej. To je tu pod nami, pod hradom. Počúvajte, žiadna tramtária, nie? Že Pánu Bohu za chrbtom. Najluxusnejšie lokácie. Motali sa tam ľudia, motali sa tam… trošku ma to ruší, že pardon. Motali sa tam viacerí ľudia, ale viete, čo mňa zaujíma, že niektorí z tých ľudí, ktorí sa popritom motali, tak dnes sú na tepe dňa, by som povedal, riadení tejto krajiny a dokonca nejakých organizácií. Musím si dať pozor, lebo tu sa každý chce so mnou súdiť, tak poviem len toľko, čo naozaj budem môcť. Takže, ale ľudia ako, ak veľký Liebling, hej? Ten bol hlavný tvorca. Ľudia, ktorí sa motali pri neziskovej organizácii Klepáč. Bohumilí ľudia, ktorí vlastne chceli pomáhať, tak vlastne zároveň kupovali takto poctivo nadobudnuté nehnuteľnosti. Motal sa tam nejaký Harvan, teraz dostal 20 rokov, šíkorovec. Ten sa tam motal. A táto istá čeliadka vlastne preplávala tým systémom, pláva doteraz a je užívateľom, nájomcom pozemkov v Lesoch Slovenskej republiky. Lesy Slovenskej republiky s tým nič nerobia. Im to asi vyhovuje, nemajú s tým problém. Viete, takže áno. Sú ľudia, ktorí sa živia hnusným spôsobom, perfídnym spôsobom. Toho Ágha chytili len preto, že si dovolil na Markíze. Tu pobehoval aj s tým moriakom Kočnerom, lebo to boli polobohovia tejto krajiny, lebo všetkých mali dohodnutých. Od politikov, cez všetkých mali dohodnuté. Potom tá drzosť bola tak enormná, že Kočner si skočil do Markízy a tam už dostal po frňáku. Tam už dostal po frňáku aj Ágh. Ale ja sa pýtam, platí naozaj právo pre každého? Že nebolo treba chrániť aj tú pani na tom smrteľnom lôžku v New Yorku, a keď predávala pozemok na francúzskych partizánov? Tam vtedy sa ochrany nedobila, ale o tom ešte bude reč. Takže ja by som v určitom momente pripúšťal niečo, čo pomôže ochrániť nejaké osobné údaje, hej? Proste to. Ale toto v tejto polohe predložené, to je presne, to je bič na to, že nepýtajte sa, nepozerajte, čo vás je potom? Ale ja si myslím, že to nie je správne. Keď niečo máš, vieš to vydokladovať, ako si k tomu prišiel, tak čo, aký problém? Len tu je problém, že oni niečo majú, už sa ich to nebaví schovávať, sem-tam musia aj niečo priznať, hej? A ich to otravuje, že sa niekto na to pýta. Takže ja som, áno, ja zdieľam obavy, ktoré predtým kolegyňa mala, budú mať asi aj rečníci po mne, že na čo vlastne to slúži. Je to na to, aby ste proste nám vám dali svätý pokoj, lebo my vládneme a vy vôbec nemáte čo pozerať na to, čo my vlastníme a už nedajbože sa vôbec pýtať, že skade sme na to prišli. To už začína byť neslušná otázka. Viete, to už sa mne, že akože ako si to vôbec niekto dovolí sa ma spýtať, hej? Že ako môže aj poslanček, poslanček proste zrazu byť takýto movitý, hej? Viete, že to je všetky tie finty cez manželku, už obohrané pesničky. Milujem to. Milujem to, viete? A že kde je chlapská česť, tie chlapové, viete čo, počúvajte, mne svätý pokoj. Môžete mi, viete čo? Svätý pokoj. Čo mám, to mám. Na to som si zarobil. Môžete kukať, koľko chcete. Viete, kde je také prehlásenie, že čo má, viete, hej? Aká tu obava plynie komu, z čoho? No áno, plynie z toho, že budem musieť dokladovať, ako som k tomu prišiel. A raz bude, bude. Ja si myslím, že raz skôr či neskôr. Neviem, aký to bude mať trestnoprávny impakt, lebo ste si to poušetrovali, hej? Ale minimálne ten morálno-etický pre spoločnosť to bude mať, hej? Že treba sa nám na to pozrieť aj smerom dozadu, aj potom neskôr, keď k tomu príde čas. Že ako kto k čomu prišiel, ako prišiel k tomuto podľa vás poctivou prácou. Takže zdieľam obavy. Neviem, či to vôbec pán minister pripúšťa, že v druhom čítaní je možné niečo zmeniť, cizelovať, aj tú dvojku, hej? Lebo ak to nie je, ak to nie je tak, tak sa dá v tých formuláciách to upraviť a bolo by z toho zrejmé. Tak z toho vytušíme tú dobrú vôľu u vás, kolegovia z koalície, ktorí idete za to zahlasovať a budú vám hovoriť, že nie, nie, nie, to nie je pre novinárov, to nie je pre ľudí, ktorí sa chcú spýtať, tak sa dožadujte v druhom čítaní nejakého pozmeňováku na výbor. Dám vám vedieť, či nejaký príde. No, vyjadrujem miernu obavu, že nepríde, ale uvidíme. Ďakujem pekne. Pekne, pán poslanec, na vaše vystúpenie dve faktické.